EkBass/fiwiki-20250220-pages-articles huggingface dataset:
Go-Komatsu

Go-Komatsu (; 1377–1433) oli perinteisen vallanperimysjärjestyksen mukaan Japanin sadas keisari. Hän nousi Nanboku-chō-kaudella eli eteläisen ja pohjoisen hovin kaudella pohjoisen hovin keisariksi vuonna 1382 isänsä Go- En’yūn jälkeen. Kun eteläisen hovin keisari Go-Kameyama suostui lopettamaan hovien väliset vihamielisyydet, Go-Komatsusta tuli vuonna 1392 koko maan legitiimi hallitsija. Go-Komatsu luopui vallasta vuonna 1412. Valtaistuimelle häntä seurasi hänen poikansa Shōkō. Myöhemmin hän ryhtyi buddhalaiseksi munkiksi. Hänen hautapaikkansa sijaitsee Kioton Fushimin suuralueella ja on nimeltään Fukakusa no kita no misasagi (). == Lähteet == == Aiheesta muualla == Luokka:Japanin keisarit Luokka:Vuonna 1377 syntyneet Luokka:Vuonna 1433 kuolleet
Lara Magoni

Lara Magoni (s. 29. tammikuuta 1969 Alzano Lombardo) on italialainen entinen alppihiihtäjä. Hän edusti seuratasolla GS Fiamme Oroa. Magoni kilpaili maailmancupissa vuosina 1990-1999. Hän voitti yhden osakilpailun, Vailin pujottelun vuonna 1997. Magoni osallistui olympialaisiin ensimmäisen kerran vuonna 1992. Tuolloin hän keskeytti suurpujottelussa, mutta oli kahdestoista pujottelussa. Magoni osallistui seuraavana vuonna Moriokan MM-kisoihin, joissa hän sijoittui suurpujottelussa kuudenneksitoista ja kahdenneksikymmenenneksi pujottelussa. Hän oli Lillehammerin olympialaisissa 1994 suurpujottelussa seitsemäs ja pujottelussa kuudestoista. Magoni sai vuonna 1997 Sestrieren kotikisoissa hopeaa pujottelusta hävittyään kisan voittaneelle maannaiselleen Deborah Compagnonille 1,27 sekuntia. Hän osallistui samassa lajissa vielä vuoden 1998 olympialaisiin, joissa hän sijoittui viidenneksitoista ja MM- kisoihin 1999, joissa hän oli 25. == Lähteet == Luokka:Italialaiset alppihiihtäjät Luokka:Vuonna 1969 syntyneet Luokka:Elävät henkilöt Luokka:Italialaiset europarlamentaarikot
Härkälä (Somero)

Härkälä on kylä Somerolla, Kirkkojärven rannalla. Sen naapurikyliä Somerolla ovat Saarentaka lännessä, Harju idässä ja Pappila pohjoisessa. Etelässä kylään rajautuvat Häntälän ja Talvisillan kylät Somerolla sekä Kiikalan Hirvelän kylä Salossa.Lehtonen 1990: 505. Kylä sijaitsee lähellä Someron keskustaajamaa, ja varsinkin Härkäläntien varressa Kirkkojärven rannassa on Someron keskustaajamaan kuuluvaa omakotiasutusta. Härkälän väkiluku vuonna 2011 oli 202, mikä teki siitä väkiluvultaan Someron yhdenneksitoista suurimman kylän. Kirkkojärven rannassa Härkälässä on Someron kaupungin uimapaikka ja veneranta. Historialtaan Härkälä on kartanokylä, jonka kaikki maat vielä 1900-luvussa kuuluivat kylässä sijaitsevalle Härkälän kartanolle.Lehtonen 1990: 206-207. Yhdessä viereisten Saarentaan, Harjun ja Lammin kylien kanssa Härkälän kylälle on kuulunut Laitiaistenmaan takamaa Tammelan rajalla. Tästä on päätelty, että kylät vielä 1600-luvulle asti ovat muodostaneet yhden jakokunnan. Härkälän kartano sijaitsee Kirkkojärven ja Saarentaanjärven väliseen salmeen pistävällä niemellä, ja kartanon hirsirakenteinen päärakennus on 1800-luvulta.Lehtonen 1990: 207, 208. ==Lähteet== * ===Viitteet=== Luokka:Someron kylät
Jussi-palkinnot 2011

Jussi-gaala 2011 järjestettiin 6. helmikuuta 2011 Helsingin Kaapelitehtaalla. Tilaisuudessa jaettiin Jussi-palkinnot vuoden 2010 parhaille elokuville. Eniten palkintoja keräsi Rare Exports kuudessa eri sarjassa. Toisaalta merkittävät parhaan elokuvan ja parhaan ohjauksen palkinnot sekä yleisö-Jussi menivät elokuvalle Napapiirin sankarit. Tilaisuuden juonsi näyttelijä Maria Sid. Tilaisuus televisioitiin suorana Nelosella ja se keräsi 378 000 katsojaa.Finnapanel: TV-mittaritutkimuksen tuloksia Viikko 5/2011: Nelonen == Voittajat ja ehdokkaat == Voittaja Elokuva Muut ehdokkaat Paras elokuva Aleksi Bardy (tuottaja) Napapiirin sankarit *Rare Exports - tuottaja Petri Jokiranta *Taulukauppiaat - tuottajat Auli Mantila ja Jussi Rantamäki Paras ohjaus Dome Karukoski Napapiirin sankarit *Saara Cantell – Kohtaamisia *Juho Kuosmanen – Taulukauppiaat Paras miespääosa Ville Virtanen Paha perhe *Peter Franzén – Harjunpää ja pahan pappi *Jussi Vatanen – Napapiirin sankarit Paras naispääosa Katja Küttner Prinsessa *Anneli Sauli – Kohtaamisia *Auli Mantila – Taulukauppiaat Paras miessivuosa Sampo Sarkola Kohtaamisia *Kari Ketonen – Napapiirin sankarit *Asko Vaarala – Vähän kunnioitusta Paras naissivuosa Sara Melleri Sisko tahtoisin jäädä *Meri Nenonen – Kohtaamisia *Johanna af Schultén – Kohtaamisia Paras käsikirjoitus Pekko Pesonen Napapiirin sankarit *Marja Pyykkö ja Laura Suhonen – Sisko tahtoisin jäädä *JP Passi – Taulukauppiaat Paras kuvaus Mika Orasmaa Rare Exports *Marita Hällfors – Kohtaamisia *Tuomo Hutri – Paha perhe Paras musiikki Juri Seppä ja Miska Seppä Rare Exports *Sid Hille – Kohtaamisia *Jaakko Kuusisto – Täällä Pohjantähden alla II Paras äänisuunnittelu Tuomas Seppänen, Timo Anttila ja Jussi Honka Rare Exports *Joonas Jyrälä, Miia Nevalainen ja Panu Riikonen – ITO - Kilvoittelijan päiväkirja *Panu Riikonen – Sisko tahtoisin jäädä Paras leikkaus Kimmo Taavila Rare Exports *Mervi Junkkonen – Reindeerspotting *Mikko Sippola – Sisko tahtoisin jäädä Paras lavastus Jalmari Helander Rare Exports *Markku Pätilä – Paha perhe *Juho Kuosmanen ja JP Passi – Taulukauppiaat Paras puvustus Saija Siekkinen Rare Exports *Anna Vilppunen – Napapiirin sankarit *Tiina Kaukanen – Sisko tahtoisin jäädä Paras dokumenttielokuva Joonas Berghäll ja Mika Hotakainen Miesten vuoro *ITO - Kilvoittelijan päiväkirja - Pirjo Honkasalo *Reindeerspotting - Joonas Neuvonen Betoni-Jussi elämäntyöstä Matti Kassila Yleisön suosikkielokuvana palkittiin Napapiirin sankarit. === Ehdokkuudet ja palkinnot elokuvittain === Elokuva Ehdokkuudet Voitot Rare Exports 7 6 Napapiirin sankarit 6 3 Kohtaamisia 7 1 Sisko tahtoisin jäädä 5 1 Paha perhe 2 1 Miesten vuoro 1 1 Prinsessa 1 1 Taulukauppiaat 5 0 ITO - Kilvoittelijan päiväkirja 2 0 Reindeerspotting 1 0 Täällä Pohjantähden alla II 1 0 Harjunpää ja pahan pappi 1 0 Vähän kunnioitusta 1 0 ==Lähteet== ==Aiheesta muualla== * Jussi Awards 2011 (IMDb.com) (englanniksi) 2011 Luokka:2011
Maud (Norjan kuningatar)

Kuningatar Maud (oikealta nimeltään Maud Charlotte Mary Victoria, 26. marraskuuta 1869 Lontoo – 20. marraskuuta 1938 Lontoo) oli Norjan kuninkaan Haakon VII:n puoliso. Hänen vanhempansa olivat Britannian kuningas Edvard VII ja kuningatar Alexandra. Hänen isoäitinsä oli kuningatar Viktoria. Etelämantereella sijaitseva Kuningatar Maudin maa on nimetty hänen mukaansa. == Varhainen elämä == Maud syntyi 18. marraskuuta 1869 Marlborough Housessa. Hän oli silloisen Walesin prinssin Albert Edwardin ja Walesin Prinsessan Alexandran viides lapsi. Hänet kastettiin Marlborough Housessa 24. joulukuuta 1869. == Avioliitto == Prinsessa Maud osallistui säännöllisesti äitinsä läheisen perheen juhliin Tanskassa, jossa hän tutustui serkkuunsa Tanskan prinssi Carliin. Maud ja Carl avioituivat Buckinghamin palatsissa 22. heinäkuuta 1896 ja saivat lapsen, prinssi Alexanderin, 2. heinäkuuta 1903. == Kuningatar Maud == Prinsessa Maudin perhetaustan vuoksi hänen puolisolleen prinssi Carlille tarjottiin Norjan kuninkuutta vuonna 1905. Maud ja Carl kruunattiin Norjan kuningattareksi ja kuninkaaksi Nidarosin katedraalissa Trondheimissä 22. kesäkuuta 1906. Kuningas otti itselleen norjalaisen nimen Haakon ja antoi pojalleen Alexanderille uuden nimen Olav. Kuningatar Maudilla oli useita virallisia tehtäviä, joissa hän edusti aina tyylikkäästi pukeutuneena. Kuningatar teki myös paljon työtä julkisuuden ulkopuolella ja oli omistautunut hyväntekeväisyydelle. Vuonna 1914 hän perusti rahaston auttaakseen ihmisiä vaikeissa olosuhteissa ensimmäisen maailmansodan jälkeen. Maud oli lämmin ihminen ja vahvasti mukana poikansa, kruununprinssi Olavin kasvatuksessa. Vaikka Maud itse ei puhunut sujuvasti norjaa, hän halusi poikansa saavan norjalaisen kasvatuksen. Vapaa-ajallaan Maud harrasti valokuvaamista ja nautti ulkoilusta ratsastaen, hiihtäen ja koiria ulkoiluttaen. Hän säilytti myös hyvät suhteet Englantiin ja vieraili siellä vuosittain. == Lähteet == == Aiheesta muualla == Luokka:Norjan kuninkaalliset Luokka:Vuonna 1869 syntyneet Luokka:Vuonna 1938 kuolleet
James Kenneth Stephen

James Kenneth Stephen (25. helmikuuta 1859 – 3. helmikuuta 1892) oli englantilainen runoilija ja kuningas Edvard VII:n pojan, prinssi Albert Victorin, opettaja. Stephenin vanhemmat olivat lakimies James Fitzjames Stephen, josta tuli myöhemmin baronetti ja Mary Richenda Cunningham. James Kenneth tunnettiin nuoruudessaan perheenjäsenten ja tuttavien keskuudessa kutsumanimellä "Jem". Vuonna 1883 Stephenistä tuli Clarencen ja Avondalen herttuan, prinssi Albert Victorin opettaja. Stephen tunnettiin pikkutarkkana ja hyvänä puhujana. Stephen kirjoitti osittain satiirisia runoja, mutta joissakin runoissa hän kirjoitti naisista halveksuvaan ja vihaiseen sävyyn. Tämä herätti huomiota ja Stephenin otaksuttiin vihaavan naisia. Stephen kuoli vuonna 1892 vain 20 päivää oppilaansa prinssi Albert Victorin jälkeen. Kuolinsyyksi todettiin mania. ==Viiltäjä-Jack-epäilyt== Vuonna 1886 Stephen sai onnettomuuden seurauksena vakavia päävammoja ja hänellä todettiin kaksisuuntainen mielialahäiriö, josta hän kärsi monta vuotta. Hän joutui mielialahäiriön vuoksi myös mielisairaalaan Northamptoniin. Ilmeisen naisvihan ja mielisairauden johdosta Stephen yhdistettiin Viiltäjä-Jackin murhiin. Erään teorian mukaan Stephen halusi vaientaa prostituoidut, jotta hänen oppilaansa prinssi Albert Victorin salasuhde erään prostituoidun kanssa ei paljastuisi. Näitä väitteitä ei ole voitu osoittaa paikkansa pitäviksi, mutta todellisuudessa prinssi Albert Victorilla oli ollut suhde prostituoituun, minkä johdosta prinssiä oli kiristetty. Luokka:Englantilaiset runoilijat Luokka:Englantilaiset henkilöt Luokka:Viiltäjä-Jack-epäillyt Luokka:Vuonna 1859 syntyneet Luokka:Vuonna 1892 kuolleet
Matti Aarnio

Matti Armas Aarnio (24. helmikuuta 1901 Kouvola – 16. joulukuuta 1984) oli suomalainen upseeri ja eversti, joka kuului talvisodan kuuluisimpiin komentajiin ja ansioitui erityisesti Laatokan koillispuoleisissa mottitaisteluissa. Parhaimmillaan hän komensi oman Jääkäripataljoona 4:n lisäksi kuutta muuta pataljoona, joilla purettiin neuvostoliittolaisten puolustamia motteja. Hän sai lempinimen ”Motti-Matti” tavastaan saartaa ja lyödä vastustaja. Sodan jälkeen Aarnio toimi muun muassa Kokoomuksen talouspäällikkönä ja vakuutusalalla ylitarkastajana. == Henkilöhistoria == Matti Aarnio syntyi Kouvolassa 1901. Hänen vanhempansa olivat ylijunailija Alfred Aarnio ja Serafiina Vilen. Hän kävi keskikoulun ja työskenteli kirjanpitäjänä Valtionrautateillä Kouvolassa 1917–1920. Aarnio liittyi suojeluskuntaan vuonna 1917 ja taisteli myöhemmin Suomen sisällissodassa valkoisten puolella. Aarnio osallistui taisteluihin Etelä-Savon rykmentissä, minkä jälkeen hän taisteli vielä Viron ja Latvian vapaussotaan kuten myös Aunuksen retkelle. Aarnio sai upseerikoulutuksen 1920-21 ja jäi armeijan palvelukseen Viipurin rykmenttiin. Hän valmistui kadettikoulusta 1927 ja sotakorkeakoulusta 1933. Talvisodassa majuri Aarnio toimi Jääkäripataljoona 4:n komentajana Laatokan Karjalassa. Huolimatta alivoimasta ja resurssien vähäisyydestä, suomalaiset onnistuivat motittamaan neuvostojoukot useissa kohdissa. Aarnio sai tehtäväkseen mottien purkamisen ja hän saikin tehtävään käyttöönsä oman pataljoonansa lisäksi kuusi muuta. Aarniosta syntyikin yksi talvisodan kuuluisimpia komentajia ja hän sai lempinimen Motti-Matti. Jatkosodassa Aarnio ylennettiin everstiksi ja hän sai komennettavakseen Jalkaväkirykmentti 56:n. Lapin sodassa Aarnio vastaavasti komensi JP 2:ta. Sotien jälkeen Aarnio toimi Jyväskylän sotilaspiirin päällikkönä. Myöhemmin kommunistien hallitsema Valtiollinen poliisi pidätti Aarnion, mutta hänen onnistui karata pidättäjiään Ruotsiin. Sieltä hän jatkoi matkaansa Yhdysvaltoihin ja edelleen Venezuelaan. Aarnio toimi uudessa kotimaassaan yleisten töiden ministeriön geodeettiosaston matemaatikkona ja professorina Kansalliskaartin kadettikoulussa. Lopulta Aarnio palasi Suomeen 1952. Hän työskenteli Kokoomuksen talouspäällikkönä 1952–1955 ja sen jälkeen vakuutusalalla ylitarkastajana ensin Fennia-Patriassa (1955–1957) ja sitten Pohja-Yhtymässä (vuodesta 1957). Vuonna 1966 hän julkaisi teoksen Talvisodan ihme. == Teokset == * Talvisodan ihme: itärintaman venäläiskeskitykset ja suomalaisten torjuntavoitot, Jyväskylä: Gummerus, 1966 == Lähteet == == Kirjallisuutta == * Luokka:Suomalaiset everstit Luokka:Suomalaiset toisen maailmansodan sotilaat Luokka:Vuonna 1901 syntyneet Luokka:Vuonna 1984 kuolleet Luokka:Suomalaiset tietokirjailijat Luokka:Suomen sisällissodan valkoiset
Walter Prager

Walter Prager (2. huhtikuuta 1910 Davos, Graubünden, Sveitsi - 28\. toukokuuta 1984) oli sveitsiläinen alppihiihtäjä. Hän osallistui MM-kilpailuihin vuosina 1931 ja 1933. Prager voitti syöksylaskun molempina vuosina, jonka lisäksi hän oli pujottelussa viides Mürrenissä 1931. == Lähteet == Luokka:Sveitsiläiset alppihiihtäjät Luokka:Vuonna 1910 syntyneet Luokka:Vuonna 1984 kuolleet
Käsipallon miesten maailmanmestaruuskilpailut 2011

Vuoden 2011 käsipallon maailmanmestaruuskilpailut järjestettiin Ruotsissa 13. – 30. tammikuuta. Kisoihin selvisi karsintojen kautta 24 maata. Turnauksen voitti Ranska, joka voitti loppuottelussa Tanskan jatkoajan jälkeen maalein 37–35. Pronssiottelussa Espanja kaatoi isäntämaa Ruotsin 23–24. ==Tähdistökentällinen ja palkitut== Pelipaikka Nimi Maa Maalivahti Thierry Omeyer Ranska Vasen laitapelaaja Håvard Tvedten Norja Vasen takarakentaja Mikkel Hansen Tanska Pelinrakentaja Dalibor Doder Ruotsi Oikea takarakentaja Alexander Petersson Islanti Oikea laitapelaaja Vedran Zrnić Kroatia Viivapelaaja Bertrand Gille Ranska Arvokkain pelaaja Nikola Karabatić Ranska Paras maalintekijä Mikkel Hansen Tanska ==Loppusijoitukset== Sijoitus Maa Joukkue Ranska Luc Abalo, William Accambray, Xavier Barachet, Arnaud Bingo, Sébastien Bosquet, Didier Dinart, Jérôme Fernandez, Bertrand Gille, Michaël Guigou, Samuel Honrubia, Guillaume Joli, Franck Junillon, Nikola Karabatić, Daouda Karaboué, Thierry Omeyer, Bertrand Roine ja Cédric Sorhaindo. Päävalmentaja: Claude Onesta. Tanska Jacob Bagersted, Lasse Boesen, Lars Christiansen, Mads Christiansen, Anders Eggert, Lasse Svan Hansen, Mikkel Hansen, Rene Toft Hansen, Niklas Landin Jakobsen, Rasmus Lauge, Hans Lindberg, Thomas Mogensen, Kasper Nielsen, Jesper Nøddesbo, Sørenn Rasmussen, Bo Spellerberg ja Kasper Søndergaard. Päävalmentaja: Ulrik Wilbek. Espanja Julen Aguinagalde, Joan Cañellas, Alberto Entrerríos, Raúl Entrerríos, Rubén Garabaya, Juanín García, Eduardo Gurbindo, José Javier Hombrados, Viran Morros, Roberto García Parrondo, Jorge Maqueda Peño, Albert Rocas, Chema Rodríguez, Iker Romero, Arpad Šterbik ja Cristian Ugalde. Päävalmentaja: Valero Rivera. 4\. Ruotsi 5\. Kroatia 6\. Islanti 7\. Unkari 8\. Puola 9\. Norja 10\. Serbia 11\. Saksa 12\. Argentiina 13\. Etelä-Korea 14\. Egypti 15\. Algeria 16\. Japani 17\. Slovakia 18\. Itävalta 19\. Romania 20\. Tunisia 21\. Brasilia 22\. Chile 23\. Bahrain 24\. Australia == Aiheesta muualla == *Virallinen kisasivusto *Käsipallon MM-kilpailujen tilastosivusto Miesten maailmanmestaruuskilpailut 2011 Luokka:Ruotsin urheilutapahtumat Miesten maailmanmestaruuskilpailut 2011 Luokka:Vuoden 2011 urheilu
Metsäaro

Metsäaro on yleensä lauhkealla vyöhykkeellä sijaitseva kasvillisuustyyppi, jossa kasvaa laajoja ruohostoja ja puita. Metsäaroa pidetäänkin eräänlaisena metsän ja aron välimuotona, ja sitä esiintyykin usein metsän ja aron välissä. Metsäaron sademäärän takia sen puusto koostuu hajanaisista yksittäisistä puista, mutta yhtenäistä metsäaluetta ei ole. Metsäaron sanotaankin muistuttavan jossain määrin myös trooppisen vyöhykkeen savannia. Se voi olla myös metsälaikkujen ja arolaikkujen mosaiikkimaista vuorottelua. Venäjällä metsäaro on aromaista kasvillisuutta, jossa metsää kasvaa vain muun muassa jokilaaksoissa ja rotkoissa.Metsäaro Lauhkean vyöhykkeen metsäaro voi rajoittua joko havu-, seka- tai lehtimetsävyöhykkeeseen. Metsäarojen biodiversiteetti on suurempi kuin aroilla, joilla elää vähemmän sekä eläin- että kasvilajeja. Metsäarolla kasvaa aroille tyypillisten pohja- ja heinäisen kenttäkerroksen kasvien lisäksi toisinaan erittäin tiheä pensaskerros ja puustokerros.Andera 2008, s. 89. Metsäaroa on esimerkiksi Itä-Euroopan lehtimetsien ja Ukrainan arojen välissä. Venäjältä tunnetaan esimerkiksi Permin lähellä oleva Kungurin metsäaro. Euraasian metsäaro ulottuu katkeamattomana vyöhykkeenä Karpaateilta Itä-Siperian Altaille asti.Steppe and Forest-steppe Biomes and Regions of Northern Eurasia Ukrainassa lisäksi erillinen on Volynia–H’olmin metsäaro linjan H’olm–Lutsk–Žytomyr pohjoispuolella.Forest-steppe Idempänä metsäaroa on muun muassa Etelä- Siperiassa ja Mongoliassa, jossa sijaitsee esimerkiksi Daurian metsäaro Mongolian-Mandzhurian aron pohjoisrajallaDaurian forest steppeDaurian forest steppe (PA0804) ja Selenge-Orkhonin metsäaro. Myös Kanadassa ja Yhdysvaltain Pohjois-Dakotassa sijaitseva preerian ja pohjoisen havumetsän välissä aspen parkland on metsäaroa. Metsäaroa esiintyy myös Keski-Aasian vuorilla muun muassa Iranissa, Afganistanissa ja Balochistanissa. Iranissa pensasaroa on esimerkiksi Zagrosvuorilla.Zagros Mountains forest steppe == Metsän ja aron rajavyöhyke == Metsä rajoittuu aroon kuivuusrajana.Mammutin aika, Vuokko 2009, s. 104. Eri maaperän kohtien kosteusolot vaihtelevat sademäärästä riippumatta, ja eri puulajit sietävät kuivuutta eri tavoin, jolloin puuraja ja metsänraja voivat sijaita kymmenien kilometrien päässä toisistaan. Metsikköjä on laaksoissa, järvien rannoilla, jokien ja purojen varsilla. Kuivuusaroilla mahdolliset puut kasvavat vuorten pohjoisilla ja itäisillä rinteillä missä kumuuden aihauttama haihtuminen on vähäisempää kuin vastakkaisella puolella. Metsän ja aron vaihettumavyöhyke koostuu joko metsä- ja arolaikuista tai on savannia muistuttavaa metsäaroa. Kosteimmalla metsäarolla aroa on vain laikkuina metsän keskellä.Vuokko 2009, s. 105. Metsäarolla esiintyy muun muassa puissa pesiviä lintuja, jotka etsivät ruokaa aukealta arolta, kuten rastaat ja varikset. Metsäarolle ovat ominaisia suuret ruohokasvit, kuten mesiangervo, ukonhattu ja akileija sekä lukuisat pensaat. == Lähteet == * *Euroopan luonto, Milos Andera, H.F. Ullmann 2998, ISBN 978-3-8331-4735-7 === Viitteet === Luokka:Arot
Viirupyrstökolibri

Viirupyrstökolibri (Urochroa bougueri) on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteitä Kolumbian etelä- ja lounaisosista Ecuadoriin ja Koillis-Peruun. Lajista tunnetaan kaksi alalajia. Jules Bourcier kuvaili lajin holotyypin Ecuadorin Nanegalista vuonna 1851.The Internet Bird Collection == Lähteet == Luokka:Kolibrit
Schubertiadi

Schubertiadi tarkoittaa itävaltalaisen säveltäjän Franz Schubertin (1797–1828) ja hänen ystäviensä kokoontumisiaMedia 14, s. 148. Tammi 1983. sekä omana aikanamme konserttisarjoja ja musiikkijuhlia, joilla esitetään Schubertin musiikkia. Franz Schubert oli luonteeltaan sisäänpäinkääntynyt ja viihtyi parhaiten sävellystyössään ja ystäviensä seurassa. Hänen suuri ystäväpiirinsä oli puoliksi porvarillista ja puoliksi boheemia. Schubertin asema piirissä oli niin keskeinen, että sen kokoontumisia alettiin kutsua Schubertiadeiksi. Schubertin ystäviä olivat muun muassa runoilija Johann Mayrhofer, muusikko Anselm Hüttenbrenner, oopperalaulaja Johann Michael Vogl, taidemaalari Moritz von Schwind ja kirjailija Franz von Schober, joka oli hänen läheisin ystävänsä. == Lähteet == Luokka:Franz Schubert
Samettikolibri

Samettikolibri (Lafresnaya lafresnayi) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Kolumbian, Venezuelan, Ecuadorin ja Perun. Lajista tunnetaan viisi alalajia. A. Boissonneau kuvaili lajin holotyypin Bogotásta vuonna 1827The Internet Bird Collection , ja nimesi suvun sekä lajin maanmiehensä Frédéric de Lafresnayen kunniaksi. == Lähteet == Luokka:Kolibrit
Isosailio

Isosailio eli kisantti (Calandrinia grandiflora, syn. Cistanthe grandiflora) on ruohovartinen kukkiva kasvi. Se kasvaa noin 40 senttimetriä korkeaksi ja kukkii suurin vaaleanpunaisin kukin.1-vuotiset kukat Helle Lehdet ovat sinivihreänä ruusukkeena maata vasten. Se on kotoisin Chilestä, mutta sitä kasvatetaan koristekasvina ympäri maailmaa.Calandrinia grandiflora Rare plants == Lähteet == == Aiheesta muualla == * Chile flora (valokuvia) Luokka:Hetekaalikasvit
Peitsikolibri

Peitsikolibri (Ensifera ensifera) on amerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Kolumbiasta ja Venezuelasta Ecuadoriin, Peruun ja Bolivian koillisosiin. A. Boissonneau kuvaili lajin holotyypin Bogotásta vuonna 1839.The Internet Bird Collection == Lähteet == Luokka:Kolibrit
Anja Haas

Anja Haas (s. 30. toukokuuta 1971 Gerlos) on itävaltalainen entinen alppihiihtäjä. Hän edusti seuratasolla Wintersportverein Gerlosia. Haas kilpaili maailmancupissa vuosina 1989-1995. Hän voitti yhteensä kolme osakilpailua, kaikki syöksylaskussa. Haas sai syöksylaskussa juniorien MM- pronssia vuonna 1989. Hän sai samasta lajista MM-pronssia aikuisten kisoissa neljä vuotta myöhemmin Moriokassa. Haas osallistui seuraavana vuonna Lillehammerin olympialaisiin, joissa hän oli syöksylaskussa 31. ja keskeytti alppiyhdistetyn. Kyseiset kisat jäivät hänen viimeisiksi arvokisoikseen. == Lähteet == Luokka:Itävaltalaiset alppihiihtäjät Luokka:Vuonna 1971 syntyneet Luokka:Elävät henkilöt
Ensifera

Ensifera tarkoittaa seuraavia asioita: * Ensifera, peitsikolibrin (Ensifera ensifera) suku * pitkäsarviset (Ensifera), suorasiipisten hyönteisten alalahko, johon kuuluvat muun muassa hepokatit.
Punasuppilo

Punasuppilo (siemenluetteloissa myös chilenkello, Lapageria rosea) on punakukkainen köynnöskasvi. Sen kukat kasvavat noin 7 senttimetriä pitkiksi, ja niiden sisäpinnalla on valkeita pilkkuja. Lehdet ovat kiiltävät ja sydämenmuotoiset. Kasvi on Chilen kansalliskukka.Chilean Bellflower (Lapageria rosea) Strange Wonderful Things == Lähteet == Luokka:Liliales Luokka:Chilen kansallissymbolit
Kultela

thumb|Hämeen Härkätietä Kultelassa. thumb|Savenvalajamuseo Hämeen Härkätien varrella. thumb|Näkymä Ylenjoen sillalta Kultelan suuntaan. Etualalla Virkaanjoki. Kultela on kylä Somerolla. Kylän keskusalue on aiemmin muodostanut oman taajamansa, joka sittemmin on kasvanut yhteen Someron keskustaajaman kanssa. ==Kylä ja taajama== Kylä sijaitsee Hämeen Härkätien (yhdystie 2802) varressa Someron keskustaajaman itäpuolella ja muodostaa siihen liittyvän pientalotaajaman. Vielä vuosien 1960 ja 1970 väestönlaskennoissa Kultela määriteltiin erilliseksi taajamaksi, joka yhdessä Someron keskustaajaman kanssa oli toinen Someron kahdesta tilastollisesta taajamasta. Vuonna 1990 taajamat olivat jo kasvaneet yhteen ja Kultelan taajama-asutus luettiin osaksi Someron keskustaajamaa. Kultelan naapurikyliä ovat Somerolla Joensuu lännessä, Ihamäki etelässä, Ylenjoki ja Pajula Idässä sekä Laitiainen ja Tammelan Torro pohjoisessa. Kylän väkiluku vuonna 2011 oli 239, mikä teki siitä väkiluvultaan Someron kahdeksanneksi suurimman kylän. ==Luonnonympäristö== Kylän luonnonympäristöä hallitsee Paimionjoen vesistöön kuuluva, Someron Hirsjärveen laskeva Pajulanjoki eli Virkaanjoki, jonka rannassa, Ylenjoen sillan päässä ovat sijainneet Kultelan keskiaikainen kylätontti ja kylän vanhimmat pellot. Kylän pohjoisosan kallioiset metsät liittyvät Tammelan ylänköön ja toimivat Someron keskustaajaman lähivirkistysalueina. Kylän eteläosassa maaperä on pääosin savea ja kylä onkin tunnettu jo 1800-luvulla alkaneesta savenvaluperinteestään ja 1930-luvulla alkaneesta tiiliteollisuudesta. ==Kylätoiminta, nähtävyydet ja tapahtumat== Kultelassa toimii Kultelan kyläyhdistys ry, jonka toimintaan kuuluu muun muassa vuodesta 2002 vuosittain järjestetty, kylän saviperinteestä ammentava Savi palaa -tapahtuma. Saviperinteeseen liittyy myös Somero-seuran ylläpitämä Kultelan savenvalajamuseo Hämeen härkätien varressa. Kylätoiminta Kultelassa on vireää ja sen tuloksena on syntynyt muun muassa vuonna 2009 ilmestynyt kyläkirja Kultela - Punasaven kylä. Vuonna 2006 Kultela valittiin Varsinais- Suomen vuoden kyläksi. ==Tunnettuja kultelalaisia== Tunnettuihin kultelasta kotoisin olleisiin kuuluu Toivakassa kirkkoherrana toiminut rovasti Kalle Lukumies, jonka poika oli kuvataiteilija Pellervo Lukumies. Kylän viimeinen savenvalaja oli Kalle Männistö, jonka verstaasta tehtiin Kultelan savenvalajamuseo. Kultelan seudulla vaikutti myös kuvataiteilija Juhani Harri asuessaan ja työskennellessään Somerolla. ==Lähteet== ==Aiheesta muualla== * Luokka:Someron kylät Luokka:Varsinais-Suomen vuoden kylät Luokka:Varsinais- Suomen maakunnan entiset taajamat
Ko Pha Ngan

Ko Pha Ngan (tai Koh Phangan, [kɔ̀ʔ pʰa.ŋan]) on Thaimaahan kuuluva saari Siaminlahdella. Se sijaitsee Surat Thanin provinssissa lähellä Kran kannasta. Sen naapurisaaria ovat Ko Samui ja Ko Tao. Ko Pha Ngan tunnetaan täydenkuunjuhlista. Luokka:Thaimaan saaret
Sophie Taxell

Sophie Taxell (20. kesäkuuta 1911 Leppävirta – 14. syyskuuta 1996 Florida, Yhdysvallat) oli suomalainen taidemaalari ja kuvataiteilija. Hän asui myös Port Charlottessa, Floridassa. Sophie Taxell opiskeli Vapaassa taidekoulussa vuosina 1944–1948 ja debytoi Helsingissä vuonna 1950. Uransa aikana hän piti lukuisia näyttelyjä Suomessa. Yhdysvalloissa hän osallistui näyttelyihin Washington D.C.ssä, Annapoliksessa Virginiassa, Marylandin Bethesdassa ja Floridan Punta Gordassa. Italiassa hän osallistui taidenäyttelyyn Venetsiassa. Töistään hän sai kunniaa sekä Yhdysvalloissa että Italiassa. Taxell oli sekä Suomen Kuvataiteilijasenioreiden että Charlotte County Art Guildin (USA) jäsen. Hänen vanhempansa olivat puuseppä Pekka Mykrä ja Lyydia Mykrä, o.s. Kauhanen. Sophie Taxell oli naimisissa typografi Christian Taxellin kanssa. Sophie Taxellin töitä on muun muassa Ateneumissa ja Washington D.C.n yleisessä kirjastossa. Hän oli Ryhmä X/10:n perustajajäseniä. == Lähteet == == Aiheesta muualla == * *Kirjav@ - Kansallisgallerian kirjaston kokoelmatietokanta, Sophie Taxell * Suomen taide 1961; julk. Suomen Taiteilijaseura * Suomen taide -vuosikirja 1958-1959; julk. Suomen Taiteilijaseura * Suomen taiteilijaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ISBN 951-95546-3-7; sivu 446 Luokka:Suomalaiset taidemaalarit Luokka:Vuonna 1911 syntyneet Luokka:Vuonna 1996 kuolleet
Taulukauppiaat

Taulukauppiaat on vuonna 2010 ensi-iltansa saanut Juho Kuosmasen ohjaama suomalainen elokuva. Elokuvan pääosassa nuorta autonkuljettajaa näyttelee ensikertalainen Teppo Manner. Elokuvan toisen tuottajan Auli Mantilan huomattiin pitkän pohdinnan jälkeen sopivan parhaiten toiseen pääosaan, taidemaalari Luukkosen rooliin. Tauluja markkinoivana kauppamiehenä nähdään muusikko ja harrastajanäyttelijä Tuomas Airola. Elokuva voitti ykköspalkinnon Cannesissa Cinéfondationin nuorten elokuvantekijöiden sarjassa. Elokuva sai myös viisi Jussi-ehdokkuutta vuoden parhaasta elokuvasta, ohjauksesta, käsikirjoituksesta, lavastuksesta ja naispääosasta. == Rooleissa == == Lähteet == == Arvostelut == * Luokka:Vuoden 2010 suomalaiset elokuvat Luokka:Suomalaiset draamakomediaelokuvat Luokka:Suomalaiset road moviet
Telstar (täsmennyssivu)

Telstar voi tarkoittaa seuraavaa: *Telstar, tietoliikennesatelliitti *”Telstar”, The Tornados -yhtyeen kappale *Telstar, jalkapalloseura Velsenistä *Adidas Telstar, vuoden 1970 jalkapallon MM-kisojen virallinen ottelupallo * Coleco Telstar, ensimmäisen sukupolven pelikonsoli *Ford Telstar, automalli.
Kanelo

Kanelo tai canelo (Drimys winteri) on ikivihreä puu, joka voi kasvaa 20 metriä korkeaksi. Se kasvaa luonnonvaraisena Chilessä ja Argentiinassa, ja sitä kasvatetaan koristekasvina muuallakin.Drimys winteri - Winter's Bark Big Plant Nursery Puun nahkeat lehdet tuoksuvat aromaattisen pippurimaisilta, kun niitä murskataan. Terttuina kasvavat valkoiset kukat tuoksuvat miedosti. Niiden halkaisija on pari senttiä ja keskusta keltainen.Plant of the Week: Drimys winteri Plant of the Week Kanelon kuori on tuoksuvaa, ja sitä käytetään kuivattuna ja jauhettuna mausteeksi. Siinä on C-vitamiinia, joten sitä on käytetty keripukin torjuntaan.Drimys winteri UBC Botanical Garden Puu on mapuche-kansan pyhä puu.Mapuche Medicinal Herbs Being Indigenous == Lähteet == == Aiheesta muualla == * Finto: Kassu – Kasvien suomenkieliset nimet: Drimys winteri Luokka:Kapteeninpuukasvit Luokka:Puut
Jan Poortvliet

Jan Poortvliet (s. 21. syyskuuta 1955 Arnemuiden, Alankomaat) on alankomaalainen entinen jalkapalloilija ja nykyinen jalkapallovalmentaja. Pelipaikaltaan Poortvliet oli puolustaja. Viimeksi hän toimi FC Den Boschin päävalmentajana.Jan Poortvliet verlaat Telstar en tekent voor Den Bosch Den Bosch zwaait Poortvliet alweer uit Poortvliet on pelannut yksissä MM- kilpailuissa 1978, jolloin Alankomaat hävisi loppuottelussa Argentiinalle. Poortvliet pelasi vuoden 1978 kisoissa kuusi ottelua. Yhteensä hänelle kertyi maaotteluita 19, joissa hän teki yhden maalin. Poorvliet osallistui myös Italian EM-kilpailuihin 1980, jossa Alankomaat jäivät alkulohkoon. Poortvliet on pelannut useissa eri seuroissa, mutta suurimman osan urastaan hän pelasi PSV Eindhovenissa ja Nîmes Olympiquessa. Pelaajauransa jälkeen hän on valmentanut muun muassa Southamptonia, FC Eindhovenia ja Roosendaalia. ==Lähteet== Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1955 syntyneet Luokka:Elävät henkilöt
Darzamat

Darzamat on puolalainen sinfonisen black metalin yhtye, joka on perustettu vuonna 1995 Katowicessa Puolassa. ==Kokoonpano== * Nera – laulu (2003–) * Rafał "Flauros" Góral – laulu (1995–) * Krzysztof "Chris" Michalak – kitara (2001–) * Marek "Markus" Tkocz – bassokitara (sessio, 2009–) ;Entiset jäsenet * Katarzyna "Kate" Banaszak – laulu (1995–2003) * Szymon Struzek – kitara, bassokitara (1995–2003) * Damian "Daamr" Kowalski – kitara, bassokitara (1998–1999, 2003–2004, 2007) * Patryk "Spectre" Kumór – kosketinsoitin (2003–2008) * Bacchus – bassokitara (2004–2007) * Krystian "Bomba" Bytom – rummut (1997–2003) * Pawel "Paul" Chudzicki – rummut (2002–2003) * Tomasz "Golem" Dańczak – rummut (2003–2006) * Mariusz "Rogol" Prętkiewicz – rummut (session, 2008) * Darkside – rummut (2006–2007, 2009–2010) ==Diskografia== Studioalbumit * * * * * * EP:t * ==Videografia== * == Lähteet == ==Aiheesta muualla== * Luokka:Puolalaiset black metal -yhtyeet
East Gwillimbury

East Gwillimbury on 21 069 asukkaan (2006) kaupunki Ontarion provinssin kaakkoisosassa Kanadassa. East Gwillimbury sijaitsee Yorkin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta. Kaupunki muodostettiin yhdistämällä East Gwillimburyn kunta, Holland Landingin, Queensvillen, Sharonin ja Mount Albertin kylät yksiportaisen East Gwillimburyn kaupungin hallinnon alle. Kaupungin nimesi Ylä-Kanadan ensimmäinen varakuvernöörin John Graves Simcoen vaimonsa Elizabeth Simcoen (omaa sukua Gwillim) kunniaksi. == Historia == Ylä-Kanadan varakuvernööri Simcoe suunnitteli 1700-luvun loppupuolella reittiä Yorkista (nykyinen Toronto) Georgian Bayssä sijaitsevaan laivastotukikohtaan. reitin varrella sijainnut East Gwillimburyn kartoitus ja ensimmäinen kaava tehtiin vuonna 1800. Monet ensimmäisistä asukkaista olivat brittiläisiä lojalisteja sekä kveekareita, jotka pakenivat Yhdysvalloissa kokemaansa vainoa ja saivat harjoittaa vapaasti uskontoaan uudella alueella. Asutus keskittyi viidelle erilliselle asuialueelle, Holland Landing, River Drive Park, Queensville, Sharon ja Mount Albert. == Lähteet == Luokka:Ontarion kaupungit Luokka:Suur- Toronto
Riley O’Neill

Riley O’Neill (s. 9. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija, joka pelaa nykyisin kotimaassaan Kanadassa Victoria Highlanders FC:n joukkueessa . Hän on pelipaikaltaan hyökkääjä. == Seurajoukkueura == O’Neill opiskeli Kentuckyn yliopistossa ja pelasi opintojensa ohella yliopiston joukkueessa Wildcatsissä vuosina 2003–2006. Hän on 28 maalillaan ja 16 syötöllään kärkiviisikossa yliopiston kaikkien aikojen maali-, syöttö- ja pistetilastossa. Colorado Rapids varasi O’Neillin Major League Socceriin vuoden 2007 MLS Supplemental Draft -varaustilaisuudessa. Myöhemmin samana vuonna hänen MLS-oikeutensa siirtyivät Toronto FC:lle vaihtokaupassa, jossa Colorado hankki hyökkääjä Conor Caseyn. MLS:ssä pelaamiseen sijaan O’Neill muutti Eurooppaan, jossa hän kävi useiden saksalais- ja tanskalaisseurojen testissä ja teki lopulta sopimuksen Saksan kolmanneksi korkeimmalla sarjatasolla Regionalligassa pelanneen SV Wilhelmshavenin kanssa tammikuussa 2007. Puolentoista Wilhelmshavenissa vietetyn kauden jälkeen hän siirtyi 3. Ligan Eintracht Braunschweigiin, josta palasi yhden kauden jälkeen Wilhelmshaveniin. Tammikuussa 2011 O’Neill siirtyi Suomen Veikkausliigan Myllykosken Palloon. Hän oli kauden alun sivussa nivustyrän vuoksi ja debytoi liigassa vasta kesäkuussa. Kolmannessa ottelussaan 19. kesäkuuta Jaroa vastaan hän teki hattutempun muutamassa minuutissa päästyään vaihdosta kentälle ottelun lopulla. Kaikkiaan hän pelasi MYPAssa kahden kauden aikana 53 ottelussa ja teki 12 maalia. == Maajoukkueura == O’Neill on pelannut Kanadan alle 17-vuotiaiden ja alle 20-vuotiaiden maajoukkueessa. Jälkimmäisen kanssa hän osallistui vuoden 2005 nuorten maailmanmestaruuskilpailuihin, jossa hän pelasi kahdessa ottelussa. == Lähteet == == Aiheesta muualla == * Riley O’Neillin esittely Veikkausliigan sivustolla * Riley O’Neillin tilastot Weltfussball-sivustolla Luokka:Kanadalaiset jalkapalloilijat Luokka:Vuonna 1985 syntyneet Luokka:Elävät henkilöt
Página/12

Página/12 on Argentiinassa Buenos Airesissa ilmestyvä 1987 perustettu sanomalehti. Lehti on vasemmalle suuntautunut, ja sen lukijakunta on älymystöä. Lehden perustivat toimittaja Jorge Lanata, kirjailija Osvaldo Soriano ja tutkiva journalisti Horacio Verbitsky. Lehden omisti äärivasemmistolaisen ERP:n jäsen Fernando Sokolowicz, kunnes lehti joutui taloudellisiin vaikeuksiin ja sen pelasti 1994 Grupo Clarín. Lehden vakituisiin kirjoittajiin kuuluu useita kansainvälisesti tunnettuja nimiä, kuten tutkiva journalisti, kirjailija Horacio Verbitsky, historioitsija Osvaldo Bayer, yhteiskuntatieteilijä José Natanson, Cervantes-palkinnon saanut runoilija Juan Gelman, jalkapallotoimittaja, kirjailija ja sarjakuvakirjoittaja Juan Sasturain ja uruguaylainen toimittaja Eduardo Galeano. Página sai toukokuussa 2007 Espanjan hallituksen tukemalta Casa América Catalunyalta palkinnon sananvapauden edistämisestä.Artikel in Página/12 über die Preisverleihung . ==Lähteet== == Aiheesta muualla == * Página/12, lehden sivusto Luokka:Argentiinalaiset sanomalehdet
Isku (musiikki)

Isku on sävellysten ajallinen perusyksikkö, joista tahti koostuu. Iskujen yhteiskeston tahdissa voidaan katsoa jakautuvan iskuyksiköihin, joskin tahti voidaan jakaa muullakin tavoin. Samaten sävellysten iskuyksiköiden soittonopeudesta voidaan käyttää termiä iskua minuutissa (engl. beats per minute), joka on synonyymi metronomiluvulle. Kolmas yleinen termi esitysnopeudelle on tempo. == Historia == Notaatiomerkinnöissä on käytetty iskujen kestoon liittyviä pitkiä eli neljän kokonuotin pituisia longa- merkintöjä ja kaksoiskokonuotin pituisia brevis-aika-arvomerkintöjä jo 1200–1400-luvuilla. Paperin kehittymisen myötä yleistyivät lyhyempikestoiset merkinnät, semispondee eli kokonuotti sekä spondee eli puolinuotti. Neljäsosapitkät aika-arvomerkinnät tai nuotit alkoivat olla yleisiä Barokin aikaan. == Lähteet == Luokka:Rytmi Luokka:Musiikkitermit
Rhodophiala

Rhodophiala on narsissikasveihin kuuluvien sipulikasvien suku. Siihen kuuluu noin 30 jäsentä, jotka elävät luonnonvaraisina Etelä-Amerikassa, lähinnä Argentiinassa ja Chilessä.Rhodophiala rhodolirion UBC Botanical Garden Kasvilla on liljamainen kukka lehdettömän varren päässä ja sipulista lähtevät kapeat lehdet. Monia niistä viljellään koristekasveina.Rhodophiala Pacific Bulb Society (paljon valokuvia) == Lähteet == Luokka:Narsissikasvit
Seppo Sairanen (jalkapalloilija)

Seppo Sairanen (s. 23. maaliskuuta 1952) on suomalainen jalkapallovalmentaja ja entinen jalkapalloilija. Maalivahtina pelannut Sairanen edusti urallaan pääsarjatasolla Porin Ässiä, Turun Pyrkivää, Tampereen Ilvestä ja Porin Pallo- Tovereita. Hän voitti pelaajana Suomen mestaruuden Ilveksessä vuonna 1983. Kaikkiaan Sairanen pelasi kahdeksan kauden aikana 150 SM-sarjan ottelua. Suomen jalkapallomaajoukkueessa hän pelasi seitsemän maaottelua vuosina 1979–1980. Pelaajauran jälkeen Sairanen on valmentanut muun muassa FC Jazzia, jossa hän saavutti SM-pronssia vuonna 1992. == Lähteet == Luokka:Suomalaiset jalkapallomaalivahdit Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1952 syntyneet Luokka:Elävät henkilöt
Isku

Isku voi tarkoittaa ainakin seuraavia: * isku, sävellysten ajallinen perusyksikkö * Isku, suomalainen huonekaluja valmistava ja myyvä yritys. * Isku-areena, jäähalli Lahdessa * Suomen merivoimien entisiä aluksia: ** Moottoritorpedovene Isku ** Ohjuslautta Isku * Urheiluseuroja: ** Elannon Isku (nyk. Voimistelu- ja urheiluseura Elise) ** Heinolan Isku ** Kontiolahden Isku ** Lappeenrannan Isku ** Pekolan Isku
Julio Olarticoechea

Julio Jorge Olarticoechea (18. lokakuuta 1958 Saladillo, Argentiina) on entinen argentiinalainen jalkapalloilija. Hän pelasi pääosan urastaan Racing Clubissa, River Platessa ja Mandiyússa mutta pelasi myös muissa joukkueissa. Hän pelasi kaksissa MM-kilpailuissa (1986 ja 1990), ja hänet oli valittu myös 1982, mutta hän ei kuitenkaan pelannut tuolloin. Olarticoechea pelasi MM- kilpailuissa yhteensä 12 ottelua ja saavutti yhden maailmanmestaruuden (1986) ja yhden MM-hopean (1990). ==Lähteet== ==Aiheesta muualla== *Elämäkerta Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1958 syntyneet Luokka:Elävät henkilöt
Matti Salmelainen

Viljo Matti Salmelainen (19. helmikuuta 1932 Kymi – 22. joulukuuta 2019 Helsinki)Kuolinilmoitus, Viljo Matti Salmelainen, Helsingin Sanomat, 2020, No 40, sivu 43, julkaistu 11.2.2020 oli suomalainen jalkapalloilija.Urheilumme Kasvot Osa 3, Salmelainen, Viljo Matti, sivu 261, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Laitahyökkääjänä pelannut Salmelainen edusti urallaan Kotkan Työväen Palloilijoita 1951–1956, Kiffeniä 1957–1958 ja Pallo-Poikia 1960. Hän voitti KTP:ssa Suomen mestaruuden 1951 ja 1952. Kaikkiaan Salmelainen pelasi seitsemän kauden aikana 70 mestaruussarjan ottelua, joissa hän teki 29 maalia. Salmelainen pelasi Suomen maajoukkueessa yhden maaottelun vuonna 1955. Ammatiltaan Salmelainen oli putkiasentaja. == Lähteet == Luokka:Suomalaiset jalkapalloilijat Luokka:Vuonna 1932 syntyneet Luokka:Vuonna 2019 kuolleet
Lasse Salo

Lasse Ilmari Salo (13. maaliskuuta 1917 – 10. marraskuuta 1983) oli suomalainen jalkapalloilija, joka pelasi yhden A-maaottelun vuonna 1941. == Ura == Laitahyökkääjänä jalkapalloa pelannut Salo aloitti uransa Työväen Urheiluliiton mestaruussarjassa pelanneessa Helsingin Ponnistuksessa, josta hän siirtyi Helsingin Tovereihin vuonna 1938. Salo pelasi kolmen mestaruussarjakauden aikana 27 ottelua, joissa hän teki 12 maalia. Sotavuosein jälkeen Salo edusti vielä Suomensarjassa pelannutta Kallion Palloseuraa 1945–1950. Suomensarjassa hän viimeisteli 54 maalia seitsemässä kaudessa. Vuoden 1937 Wienin työläisolympialaisissa Salo edusti Työväen Urheiluliiton jalkapallojoukkuetta. Ainoan A-maaottelunsa hän pelasi Saksaa vastaan lokakuussa 1941 Helsingissä. Salo pelasi myös jääpalloa Helsingin Ponnistuksessa. == Lähteet == Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1917 syntyneet Luokka:Vuonna 1983 kuolleet
Sulo Salo

Sulo Ludvig Salo (16. marraskuuta 1909 – 12. toukokuuta 1995) oli suomalainen jalkapalloilija ja jääkiekkoilija. Välihyökkääjänä jalkapalloa pelannut Salo edusti koko uransa Helsingin Jalkapalloklubia vuosina 1932–1949. Hän voitti seurassa Suomen mestaruuden 1936 ja 1938. Kaikkiaan Salo pelasi 14 kauden aikana 148 mestaruussarjan ottelua, joissa hän teki 75 maalia. Suomen maajoukkuetta Salo edusti kolmessa maaottelussa vuosina 1937–1941. Salo pelasi myös jääkiekkoa HJK:ssa, jossa hän voitti muun muassa Suomen mestaruuden 1935. == Lähteet == Luokka:Suomalaiset jalkapalloilijat Luokka:Suomalaiset jääkiekkoilijat Luokka:Jalkapallon Suomen mestarit Luokka:Vuonna 1909 syntyneet Luokka:Vuonna 1995 kuolleet
Tahti

Tahti koostuu tahtiosoituksen ilmoittamasta määrästä iskuja. Nuotti­kirjoituksessa tahdit erotetaan toisistaan viivaston poikki merkityillä pysty­suorilla tahti­viivoilla. Tahtiviivoilla pyritään jäsentämään teosta ja helpottamaan nuotinlukua. Yleensä teoksen tahdin ensimmäinen nuotti, isku, soitetaan voimakkaammin kuin tahdin muut nuotit. Musiikkia kuunnellessa havaittava musiikillinen tahti ei välttämättä jakaudu nuottiviivaston merkitsemiin tahteihin (esim. kohotahti, vajaatahti). Tahtia ei tule sekoittaa termiin tempo. == Lähteet == Luokka:Musiikin teoria Luokka:Musiikkitermit
My Bonnie Lies over the Ocean

My Bonnie Lies over the Ocean (myös ja Bring Back My Bonnie to Me) on skotlantilainen kansanlaulu. Nykyisin se on länsimaissa yleinen lastenlaulu ja yhteislaulu. Suomenkielisen version ”Merimieslaulun” sanat (”Nyt tuulet nuo viestin jo toivat”) on tehnyt Maija Konttinen. == Sanat == : My Bonnie lies over the ocean : My Bonnie lies over the sea : My Bonnie lies over the ocean : Oh bring back my Bonnie to me : KERTO: : Bring back, bring back : Bring back my Bonnie to me, to me : Bring back, bring back : Bring back my Bonnie to me : Last night as I lay on my pillow : Last night as I lay on my bed : Last night as I lay on my pillow : I dreamt that my Bonnie was dead : KERTO : Oh blow the winds o'er the ocean : And blow the winds o'er the sea : Oh blow the winds o'er the ocean : And bring back my Bonnie to me : KERTO : The winds have blown over the ocean : The winds have blown over the sea : The winds have blown over the ocean : And brought back my Bonnie to me : KERTO == Lähteet == Luokka:Brittiläiset kansanlaulut Luokka:Skotlannin musiikki
Ammunta kesäolympialaisissa 1952 – miesten 50 metrin vapaapistooli

Helsingin olympiakisojen 50 metrin vapaapistooliammuntaan osallistui 48 ampujaa 28 eri maasta. Kilpailu suoritettiin maanantaina 27. heinäkuuta kuutena kymmenen laukauksen sarjana. Kaikkiaan 18 harjoituslaukausta sallittiin ennen kilpailua tai sarjojen välissä. Torsten Ullmanin maailman- ja olympiaennätys 559 vuodelta 1936 jäi rikkomatta. ==Lopputulokset== Sija Nimi Maa 1 2 3 4 5 6 Tulos 1 Huelet Benner 88 96 94 88 93 94 553 2 Ángel León Gozalo 92 93 92 92 89 92 550 3 Ambrus Balogh 93 91 93 89 90 93 549 4 Konstantin Martazov 91 95 89 93 90 88 546 5 Lev Vainštein 92 91 90 91 92 90 546 6 Torsten Ullman 89 93 89 91 88 93 543 7 Klaus Lahti 85 89 90 90 91 96 541 8 Beat Rhyner 93 92 91 87 87 89 539 9 Francisco Sandoval Guzmán 84 94 93 87 89 88 535 10 Oiva Tylli 87 89 91 92 89 87 535 11 Hugo Lundkvist 89 90 88 87 89 89 532 12 Ronald Guy 86 86 92 88 90 89 531 13 Raúl Ibarra Zapata 83 88 89 87 91 92 530 14 Ferenc Décsei 89 90 88 88 87 88 530 15 František Maxa 87 84 89 86 90 94 530 16 Mario de Armas Fernández 90 86 93 85 90 82 526 17 Gunnar Svendsen 90 82 86 84 89 92 523 18 José Rodríguez Mireles 86 82 89 87 92 87 523 19 Jorge Mesquita de Oliveira 77 94 86 81 91 93 522 20 Luciano Galeci 89 85 90 85 86 87 522 21 Edvard Delorenzo 83 90 89 85 89 85 521 22 Félix Cortes 87 90 84 85 88 87 521 23 Rudolf Vuk 88 90 87 87 82 87 521 24 Miroslav Proft 87 83 86 92 84 87 519 25 Rolf Klemetsen 82 83 89 88 85 91 518 26 Stojan Popov 88 86 87 85 88 83 517 27 Alberto Guerrero Recío 85 83 87 86 88 88 517 28 Antoine Shousha 91 81 89 87 89 80 517 29 Abdel Tarabulsi 87 83 86 87 84 90 517 30 Harry Reeves 89 86 84 80 84 92 515 31 Carlos Choque 84 84 87 83 90 87 515 32 Martin Gison 87 85 86 85 88 84 515 33 Álvaro dos Santos Filho 86 80 84 84 89 90 513 34 Friedrich Krempel 85 87 83 83 82 92 512 35 Enrique Ojeda Fuenzalida 85 86 85 80 86 88 510 36 Renato Sacchi 84 83 83 84 92 83 509 37 Héctor D'Lima Polanco 87 80 84 83 87 85 506 38 Alex Specker 84 93 83 85 76 85 506 39 Herman Schultz 88 88 80 81 84 80 501 40 André Martin 85 82 82 88 75 88 500 41 Nikoła Christozov 85 88 81 81 78 87 500 42 William White 82 77 85 86 85 83 498 43 Georgios Stathis 75 91 95 80 75 80 496 44 Ramiro Ortiz Rodríguez 70 86 84 81 83 88 492 45 Mohamed Aly 75 83 79 78 90 86 491 46 Khalil Hilmi 82 80 78 84 87 78 489 47 Roger Tauvel 81 77 84 79 80 88 489 48 Carlos Marrero Cabrera 80 80 82 81 82 78 483 ==Lähteet== * http://www.olympic.neostrada.pl/ols/1952HELnr6.pdf * http://www.la84foundation.org/6oic/OfficialReports/1952/OR1952.pdf Luokka:Ammunta kesäolympialaisissa 1952
Olle Spring

Karl Olof ”Olle” Spring (s. 3. heinäkuuta 1942 Porvoo) on suomalainen toimittaja. Spring työskenteli yli 40 vuoden ajan Västra Nyland -lehden palveluksessa. Hän toimi vuosina 1962–1965 lehden toimittajana, vuosina 1965–1971 toimitussihteerinä, vuosina 1971–1979 toimituspäällikkönä ja vuosina 1979–2005 päätoimittajana. Hän on toiminut myös Svenska folkskolans vänner -yhdistyksen lehden Svenskbygdenin toimittajana vuodesta 1988 ja yhdistyksen julkaiseman SFV-kalendernin toimittajana vuodesta 1989. Paitsi omalla nimellään, Spring on kirjoittanut myös nimimerkillä Kosack. Vuonna 1979 julkaistiin hänen, Ralf Norrmanin (nimimerkki R-man) ja Bo Stenströmin (nimimerkki Sofflockes) pakinakokoelma nimeltä Treskalldigt. Springille myönnettiin vuonna 2006 lehdistöneuvoksen arvonimi vuosi sen jälkeen, kun hän jäi eläkkeelle Västra Nylandista. == Lähteet == Luokka:Suomalaiset päätoimittajat Luokka:Vuonna 1942 syntyneet Luokka:Elävät henkilöt
Mikkel Hansen

Mikkel Hansen (s. 22. lokakuuta 1987 Helsingør) on tanskalainen käsipalloilija, joka edustaa seuratasolla Paris Saint-Germain Handballia. Aiemmin hän edusti konkurssiin mennyttä AG Københavnia. Tanskan maajoukkueessa Hansen on pelannut 100 ottelussa ja tehnyt niissä 468 maalia.http://www.dhf.dk/DHF/Landshold/Herre-A-landsholdet/Truppen.aspx Vuonna 2011 hänet valittiin vuoden mieskäsipalloilijaksi.http://ihf.info//MediaCenter/News/NewsDetails/tabid/130/Default.aspx?ID=1008 Pekingin kesäolympialaisissa 2008 Hansenin edustama Tanska oli seitsemäs, Lontoon kesäolympialaisissa 2012 kuudes ja vuoden 2010 EM-kilpailuissa viides. Vuoden 2011 MM-kilpailuissa Hansen saavutti Tanskan joukkueen mukana hopeaa. Lisäksi Hansen voitti kisojen maalikuninkuuden 68 maalillaan. Hänet valittiin kisojen tähdistökentälliseen vasemmaksi takarakentajaksi.http://www.handball2011.com/news/all-star-team-world- championship-announced Serbian EM-kilpailuissa 2012 Tanska voitti Euroopan mestaruuden, ja Hansen valittiin turnauksen parhaaksi vasemmaksi takarakentajaksi.http://www.ehf-euro.com/Singe- News.2275.0.html?&tx;_ttnews%5btt_news%5d=8041&cHash;=4c27cee62522ab202ff36d0dc8c3b3b3# Vuoden 2013 MM-kilpailuissa Tanska ja Hansen saavuttivat jälleen hopeaa, ja Hansen valittiin turnauksen arvokkaimmaksi pelaajaksi.http://www.ihf.info/IHFCompetitions/WorldChampionships/MensWorldChampionships/MensHandballWorldChampionshipSpain2013/News/NewsDetails/tabid/6080/Default.aspx?ID=1485http://feeds.univision.com/feeds/article/2013-01-27/35-19-una- colosal-espana?refPath=/noticias/mundo/noticias/ == Lähteet == * Mikkel Hansen Bio, Stats and Results Olympics at Sports-Reference.com * Profiili FC Barcelona -seuran sivustolla === Viitteet === Luokka:Tanskalaiset käsipalloilijat Luokka:Vuonna 1987 syntyneet Luokka:Elävät henkilöt